Az egyes témaköröket úgy építettük fel, hogy akkor lesz minden világos és könnyen érthető, ha a témakör első videójával kezdve egyesével végighaladsz a tananyagokon. Ezt akkor is így érdemes csinálni, ha esetleg a suliban másképp tanuljátok. Hidd el, ettől a suliban tanultak is világosak lesznek, és képes leszel megoldani azokat a feladatokat is. Ha könnyűnek érzed az anyagot, haladhatsz benne gyorsabban. Ha viszont nem értesz valamit egy videóban, akkor érdemes visszalapozni.
Fontos! Ne ugord át a kérdéseket, ha nem érted. Gondolkozzál, és ha nem világos, lapozz vissza!
Amennyiben megvásároltad a "Pótold a hiányosságaidat!" modult is (általában a prémium verzió része), és vannak hiányosságaid az előző évekből is, akkor érdemes ezzel kezdened, hogy ne okozzanak újra és újra megértési problémát az esetleges alapvető hiányosságaid. (A "Pótold a hiányosságaidat!" modult az évfolyamodnál önálló oktatási oldalként találod meg a tananyagok menüpont alatt.)